ai4bharat/Pralekha huggingface dataset:
பிரதமர் அலுவலகம்
குஜராத்தின் பனாஸ்காந்தாவில், தராட்டில் பல்வேறு திட்டங்களுக்கு பிரதமர் அடிக்கல் நாட்டி உரையாற்றினார்
வணக்கம்.
இன்று சர்தார் வல்லபாய் பட்டேலின் பிறந்தநாள். என்னுடைய சகோதர சகோதரிகளே, குஜராத்தின் மோர்பியில் நேற்று நிகழ்ந்த கோர விபத்தில், நம்முடைய பல உறவினர்கள் மற்றும் சிறு குழந்தைகள் தங்கள் உயிரை இழந்துள்ளனர் என்பது, என்னை நிலைகுலையச் செய்துள்ளது. இந்த இக்கட்டான நேரத்தில், நாம் அனைவரும் பாதிக்கப்பட்டவர்கள் பக்கம் நிற்கிறோம் என்று பிரதமர் தெரிவித்தார்.
பனாஸ்காந்தா மற்றும் வடக்கு குஜராத்திற்கு 8 ஆயிரம் கோடி ரூபாய் மதிப்பிலான நீர்வளத் திட்டங்கள் செயல்படுத்தப்பட உள்ளன. இந்தத்திட்டங்களின் மூலம், பனாஸ்காந்தா, மெஹ்சேனா உள்ளிட்ட கிராமங்களில் ஆயிரத்திற்கும் மேற்பட்ட கிராமங்களில், 2 லட்சம் ஹெக்டேர் நிலம் பாசன வசதிபெறும் என பிரதமர் கூறினார்.
எத்தனை பிரச்சனைகளை எதிர்கொள்ள நேர்ந்தாலும், இருக்கின்ற இயற்கை வளங்களைப் பயன்படுத்தி, குஜராத் மக்கள் உழைக்கத் தயாராகி விடுவார்களே தவிர, ஒருபோதும் ஓய்வில் இருக்க மாட்டார்கள். ஓய்வின்றி உழைப்பார்கள் என்பதற்கு பனாஸ்காந்தாவே மிகப் பெரிய உதாரணம் என்றார் அவர்.
கடந்த 25 ஆண்டுகளுக்கு முந்தைய குஜராத்தை எண்ணிப்பார்க்கும்போது, தற்போது ஏற்பட்டிருக்கின்ற ஒட்டுமொத்த வளர்ச்சியே நம் முன் நிற்கிறது. நாம் அனைவரும் ஒன்றுபட்டு உழைத்தால், அதற்கான வெற்றி நிச்சயம் கிடைக்கும் என்பதை நாம் மறந்துவிடக்கூடாது என்று பிரதமர் தெரிவித்தார்.
நான் குஜராத் முதலமைச்சராக இருந்த 20 ஆண்டுகளில், கட்ச்சில் ஆழமான போர் வெல் மூலம் நிலத்தடி நீரை எடுக்க வேண்டும் என்ற நிலை உருவானது. ஆனால் நானோ, இருக்கின்ற நீரைச் சேமிக்கும் வழிகளில் கவனத்தைச் செலுத்தினேன். சுஜலாம் சுஃபலாம் திட்டத்தின் கீழ், தடுப்பணைகளைக் கட்டி, நீர்நிலைகளை ஆழப்படுத்தியதால், நீர் கடலுக்குச் சென்று வீணாவது தடுக்கப்பட்டது என்று பிரதமர் கூறினார்.
விவசாயிகளுக்கு உதவும் வகையில் அறிமுகப்படுத்தப்பட்ட பிரதம மந்திரி சம்மான் கிசான் நிதித்திட்டத்தின் மூலம், விவசாயிகளுக்கு தலா 6 ஆயிரம் ரூபாய் வழங்கப்படுவதை பிரதமர் சுட்டிக்காட்டினார். யூரியா உரங்களைப் பெறுவதில் விவசாயிகள் எதிர்கொள்ளும் பிரச்னைகளைத் தீர்ப்பதற்காக பாரத் உரம் என்ற பெயரில், 2 ஆயிரம் ரூபாய்க்கு இறக்குமதி செய்யும் ஒரு சாக்கு மூட்டை யூரியா உரத்தை, மத்திய அரசு விவசாயிகளுக்கு வெறும் 260 ரூபாய்க்கு வழங்குவதையும் பிரதமர் நினைவுகூர்ந்தார்.
பாலைத்தவிர, மாட்டுச் சாணத்தைக்கொண்டும் பணம் சம்பாதிக்க முடியும் என்பதை விவசாயிகளுக்கு அரசு உணர்த்தி வருகிறது. அதேபோல், ரசாயனம் இல்லா இயற்கை விவசாயத்திற்கு, விலங்குகளின் கழிவுகளில் இருந்து தயாரிக்கப்படும் உரங்களைப் பயன்படுத்தி, மண்வளத்தை உறுதி செய்யவும் அரசு முனைப்பான நடவடிக்கைகளை மேற்கொண்டு வருவதையும் பிரதமர் குறிப்பிட்டார். வளர்ச்சியை இலக்காகக் கொண்டு உழைப்பதால், ஒருகாலத்தில் சைக்கிள் தயாரிக்ககூட இயலாத நிலையில் இருந்த குஜராத்தில், தற்போது விமான உற்பத்தி ஆலைக்கு அடிக்கல் நாட்டப்பட்டிருப்பதாக பிரதமர் நரேந்திர மோடி பெருமிதம் தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய அமைச்சர் திரு கட்கரி, மணிப்பூரில், 13 நெடுஞ்சாலைத் திட்டங்களுக்கு அடிக்கல் நாட்டி, சாலைப் பாதுகாப்புத் திட்டத்தையும் துவக்கி வைக்கிறார்
மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்சரி, மணிப்பூரில், 13 நெடுஞ்சாலைத் திட்டங்களுக்கு இம்மாதம் 17-ம் தேதியன்று அடிக்கல் நாட்டுகிறார். மேலும், சாலைப்பாதுகாப்புத் திட்டம் ஒன்றையும் அவர் துவக்கி வைக்கிறார். மெய்நிகர் முறையில், நடைபெறும் இந்த விழாவுக்கு மணிப்பூர் மாநில முதல்வர் திரு என் பைரன் சிங் தலைமை வகிக்கிறார். இதில், மத்திய சாலைப்போக்குவரத்து மற்றும் நெடுஞ்சாலைகள் துறை இணை அமைச்சர் ஜெனரல்  வி கே சிங், நாடாளுமன்ற, சட்டமன்ற உறுப்பினர்கள் மற்றும் மத்திய , மாநில அரசுகளின் உயர் அதிகாரிகளும் பங்கேற்கின்றனர்.
ரூ.3,000 கோடி செலவில் 316 கிமீ நீளத்திற்கு, இத்திட்டங்கள் வாயிலாக சாலைகள் அமைக்கப்பட உள்ளன. இதனால் மணிப்பூர் மாநிலத்திற்கு சிறந்த போக்குவரத்து வசதி ஏற்படுத்தப்படுவதுடன் பொருளாதார வளர்ச்சியும் உயரும்.
----
(Visitor Counter : 156
சிறப்பு சேவைகள் மற்றும் கட்டுரைகள்
மத்திய வீட்டுவசதி மற்றும் நகர்ப்புற விவகாரங்கள் அமைச்சகம் – ஹட்கோ இடையே புரிந்துணர்வு ஒப்பந்தம் கையெழுத்தானது
2022-23-ஆம் நிதியாண்டிற்கு முக்கிய இலக்குகள் நிர்ணயிக்க மத்திய வீட்டுவசதி மற்றும் நகர்ப்புற விவகாரங்கள் அமைச்சகத்துடன் புரிந்துணர்வு ஒப்பந்தத்தில் ஹட்கோ கையெழுத்திட்டுள்ளது. இந்த ஒப்பந்தத்தில் மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு மனோஜ் ஜோஷி, ஹட்கோ நிறுவனத்தின் தலைவர் மற்றும் மேலாண்மை இயக்குநர் திரு கம்ரான் ரிஸ்வி ஆகியோர் கையெழுத்திட்டனர். மத்திய வீட்டுவசதி மற்றும் நகர்ப்புற விவகாரங்கள் அமைச்சக கூடுதல் செயலாளர் திரு சுரேந்திர குமார் பாக்டே, ஹட்கோ இயக்குநர்  திரு எம் நாகராஜ், இயக்குநர்  திரு டி குகன் ஆகியோர் முன்னிலை வகித்தனர்.
------
(Visitor Counter : 57
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் 75-ஆம் ஆண்டும் மற்றும் உலக தரநிலைகள் நாள் கொண்டாட்டமும்
Bureau of Indian Standards  – இந்திய தர நிர்ணய அமைவனம் இந்திய அரசின் நுகர்வோர் விவகாரங்கள் மற்றும் உணவு மற்றும் பொது விநியோக அமைச்சகத்தின் கீழ் இயங்கும் ஒரு தேசிய தரநிலை அமைப்பாகும். இந்நிறுவனம், பொருட்கள் மற்றும் சேவைகளின் தரம் மற்றும் தரநிலைகளை உறுதி செய்வதில் முன்னோடியாக விளங்குகிறது. சென்னையில் உள்ள இதன் தெற்கு மண்டல அலுவலகம் பல்வேறு பொருட்களின் தரம், மற்றும் ஹால்மார்க்கிங் குறித்த விழிப்புணர்வை ஏற்படுத்தும் பொருட்டு, 16 அக்டோபர் 2022 அன்று, காலை 6 மணி அளவில், சென்னை அண்ணா பல்கலைக்கழக விளையாட்டுத்திடலில், 3.00 கி.மீ அளவிலான, ஒரு சிறுதொலைவு நடை-ஓட்டத்திற்கு ஏற்பாடு செய்திருந்தது
துணை தலைமை இயக்குநர் திரு. உ.ச.ப. யாதவ், மற்றும் முன்னாள் இந்திய தடகள வீராங்கனையும் பத்மஸ்ரீ விருது பெற்றவருமான முதன்மை விருந்தினர் திருமதி ஷைனி வில்சன் ஆகியோர் இந்த சிறு நடை-ஓட்டத்தின் நிகழ்வை கொடியசைத்து தொடங்கி வைத்து பங்கேற்றனர். இதில் ஐநூறுக்கு மேற்பட்ட பள்ளி மாணவர்கள், கல்லூரி மாணவர்கள் மற்றும் BIS ஊழியர்கள் நடை-ஓட்டத்தில் பங்கேற்றனர்.
நிகழ்ச்சியில், திரு யாதவ், பொருட்கள் மற்றும் சேவைகளின் தரங்களை உறுதிப்படுத்தும் தயாரிப்புச் சான்றிதழ் , கட்டாயப் பதிவுத் திட்டம் , தங்கம் மற்றும் வெள்ளி நகைகளின் ஹால்மார்க்கிங் போன்ற பல்வேறு தரநிலைகளைப் பற்றி, நுகர்வோர் அறிந்து கொள்ள வேண்டியதன் தேவையை விளக்கினார். அவர் கூறுகையில், வெளிநாட்டு உற்பத்தியாளர்களுக்கும் BIS தர சான்றிதழ் வழங்கப்படுகிறது என்றார். மேலும் அவர் பேசுகையில், தரநிலைகளை உருவாக்குவதற்கான நிலையான தீர்வை BIS நடவடிக்கைகள் முக்கிய பங்காற்றுகின்றன என்றார். மேலும், தரம் மற்றும் தரநிலைகள் பற்றிய புரிதலை உருவாக்க பள்ளிகள் மற்றும் தொழில்முறை நிறுவனங்களில் BIS தொடர்ந்து பல்வேறு விழிப்புணர்வு நிகழ்வுகளை நடத்தி வருகிறது என்றார்.
திருமதி ஷைனி வில்சன் பேசுகையில் ஒத்த எண்ணம் கொண்டவர்களை ஒன்றிணைக்கவும், பிரச்சினைகள் மற்றும் காரணங்கள் பற்றிய அறிவைப் பரப்பவும்; இது போன்ற சிறு நடை - ஓட்டம் ஒரு நல்ல கருவியாக அமைகிறது என்றார். இருப்பினும், தவறாமல் உடற்பயிற்சி செய்து உடலை ஆரோக்கியமாக வைத்துக் கொள்ள வேண்டும். ஒரு நல்ல உடற்பயிற்சியானது உடலையும் மனதையும் கூர்மையாக வைத்திருக்கும். BIS இன் இந்த முன்முயற்சி, பாதுகாப்பு மற்றும் தர உத்தரவாதத் தரங்களைப் பற்றிய சிறந்த புரிதலை உருவாக்குவதற்கான ஒரு சரியான முன்னெடுப்பாகும் என்றார்.
எரிசக்தி அமைச்சகம்
54இசி பத்திர முதலீட்டாளர்களுக்கான 'சுகம் ஆர்இசி' என்ற மொபைல் பயன்பாட்டை ஆர்இசி அறிமுகப்படுத்தியுள்ளது
எரிசக்தி அமைச்சகத்தின் கீழ் உள்ள மகாரத்னா மத்திய பொதுத்துறை நிறுவனமான ஆர்.இ.சி, 54 இ.சி மூலதன ஆதாய வரி விலக்கு பத்திரங்களில், தற்போதைய மற்றும் எதிர்கால முதலீட்டாளர்களுக்காக பிரத்தியேகமாக ஒரு மொபைல் செயலியை அறிமுகப்படுத்தியுள்ளது. 'சுகம் ஆர்.இ.சி' என்று பெயரிடப்பட்டுள்ள இந்த மொபைல் செயலி, முதலீட்டாளர்களுக்கு 54 இ.சி பத்திரங்களில் முதலீடு குறித்த முழு விவரங்களையும் ஆர்.இ.சி வழங்கும்.
முதலீட்டாளர்கள் தங்கள் மின்-பத்திர சான்றிதழ்களைப் பதிவிறக்கம் செய்து, புதிய முதலீட்டிற்கு விண்ணப்பிக்கலாம். மேலும் KYC புதுப்பித்தல் தொடர்பான முக்கியமான படிவங்களைப் பதிவிறக்கம் செய்யலாம். தொலைபேசி அழைப்பு / மின்னஞ்சல் / வாட்ஸ்அப் வழியாக ஆர்இசியின் முதலீட்டாளர் செல் உடன் இதனை இணைக்க முடியும்.
ஆண்ட்ராய்டு மற்றும் ஐஓஎஸ் இயங்குதளங்களில் இந்த மொபைல் செயலியை இலவசமாக பதிவிறக்கம் செய்து கொள்ளலாம்.
பயன்பாட்டின் விரைவான மற்றும் எளிதான பதிவிறக்கத்திற்கான இணைப்புகள் கீழே கொடுக்கப்பட்டுள்ளன:
ஆண்ட்ராய்டு:https://play.google.com/store/apps/details?id=com.rec.org
ஐஓஎஸ்:https://apps.apple.com/in/app/sugam-rec/id6468639853
ஆர்.இ.சியின் பல டிஜிட்டல் முன்முயற்சிகளில் 'சுகம் ஆர்.இ.சி'யும் ஒன்றாகும்.
பிரிவு 54இசி பத்திரங்கள் என்றால் என்ன?
பிரிவு 54 இசி பத்திரங்கள் என்பது வருமான வரிச் சட்டத்தின் பிரிவு 54 இசியின் கீழ் முதலீட்டாளர்களுக்கு மூலதன ஆதாயங்களின் கீழ் வரி விலக்கு அளிக்கும் ஒரு வகை நிலையான வருமான நிதி சாதனங்கள் ஆகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1964906
பாதுகாப்பு அமைச்சகம்
பீரங்கிப் படை தலைமை இயக்குநராக லெப்டினன்ட் ஜெனரல் தருண்குமார் சாவ்லா பொறுப்பேற்கவுள்ளார்
பீரங்கிப் படை தலைமை இயக்குநராக லெப்டினன்ட் ஜெனரல் தருண்குமார் சாவ்லா, ஆகஸ்ட் 1, 2021 அன்று பொறுப்பேற்றுக் கொள்வார். ராணுவத்தில் 39 ஆண்டுகள் பணியாற்றி ஜூலை 31 அன்று ஓய்வு பெறும் லெப்டினன்ட் ஜெனரல் கே ரவி பிரசாத்திடமிருந்து அவர் இந்தப் பொறுப்பைப் பெற்றுக் கொள்வார்.
லெப்டினன்ட் ஜெனரல் தருண் குமார் சாவ்லா, டேராடூன் புனித தோமையார் உயர்நிலைப்பள்ளி, கடக்வாஸ்லாவில் உள்ள தேசிய பாதுகாப்பு அகாடமி, வெலிங்டனின் பாதுகாப்பு சேவைகள் கல்லூரி, செகந்திராபாத்தில் உள்ள பாதுகாப்பு மேலாண்மைக் கல்லூரி மற்றும் புதுதில்லியின் தேசிய பாதுகாப்புக் கல்லூரி ஆகியவற்றின் முன்னாள் மாணவராவார். அவர் கடந்த 1984-ஆம் ஆண்டு பீரங்கிப் படையில் இணைந்தது முதல் பல்வேறு முக்கிய பொறுப்புகளை வகித்துள்ளார். கிழக்கு மற்றும் மேற்கு பீரங்கி படைகளுக்கும் அவர் தலைமை தாங்கியுள்ளார்.
லெப்டினன்ட் ஜெனரல் தருண் குமார் சாவ்லா லைபீரியாவில் உள்ள ஐக்கிய நாடுகள் இயக்கத்தின் ராணுவ பார்வையாளராக பணியாற்றினார். பாதுகாப்பு மற்றும் கேந்திர ஆய்வுகள் மற்றும் ஆயுத அமைப்புமுறைகளில் இரட்டை முதுநிலை பட்டமும், பாதுகாப்பு மற்றும் கேந்திர ஆய்வுகளில் முதுநிலைப் பட்டமும் பெற்றுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741010
பிரதமர் அலுவலகம்
அமர்நாத் யாத்திரை தெய்வீகமான, நமது பாரம்பரியத்தின் மகத்தான வெளிப்பாடு: பிரதமர்
பிரதமர் திரு. நரேந்திர மோடி அமர்நாத் யாத்திரையையொட்டி பக்தர்களுக்கு வாழ்த்துத் தெரிவித்துள்ளார். அமர்நாத் யாத்திரை தெய்வீகமான நமது பாரம்பரியத்தின் மகத்தான வெளிப்பாடு என்று அவர் கூறியுள்ளார்.
ட்விட்டரில் அவர் கூறியிருப்பதாவது;
“ஸ்ரீ அமர்நாத் யாத்திரை நமது தெய்வீகமான பாரம்பரியத்தின் மகத்தான வெளிப்பாடாகும். பாபா பர்பானியின் ஆசீர்வாதத்துடன், அனைத்து பக்தர்களின் வாழ்விலும் புதிய உற்சாகமும் புதிய ஆற்றலும் புகுத்தப்பட வேண்டும் என்று நான் விரும்புகிறேன், அதே போல் நம் நாடு அமிர்த காலத்தில் உறுதிப்பாட்டிலிருந்து சாதனையை நோக்கி வேகமாக நகர வேண்டும். வாழ்க பாபா பர்பானி!”
பிரதமர் அலுவலகம்
‘தேசத்தந்தை’ பங்காபந்து ஷேக் முஜிபுர் ரஹ்மான் பிறந்தநாள் நூற்றாண்டு விழாவில் நாளை காணொலி காட்சி வாயிலாக பிரதமர் பங்கேற்க உள்ளார்
பங்களாதேஷில் நாளை நடைபெற உள்ள ‘தேசத்தந்தை’ பங்காபந்து ஷேக் முஜிபுர் ரஹ்மான் பிறந்தநாள் நூற்றாண்டு விழாவில் பிரதமர் திரு.நரேந்திர மோடி காணொலி காட்சி வாயிலாக பங்கேற்க உள்ளார்.
கொவிட்-19 காரணமாக மார்ச் 17 அன்று பங்களாதேஷில் நடத்த திட்டமிட்டுள்ள நிகழ்ச்சிகள் பொதுமக்கள் பங்கேற்பின்றி நடைபெறும்.
கப்பல் போக்குவரத்து அமைச்சகம்
பிரம்மபுத்ராவில் உள்ள ஏழு சமயத்தலங்களை இணைக்கும் ‘நதி அடிப்படையிலான சுற்றுவட்ட சமய சுற்றுலா’வுக்கு புரிந்துணர்வு ஒப்பந்தம் கையெழுத்தானது
அசாமின் குவாஹத்தியில், இந்திய உள்நாட்டு நீர்வழிப்பாதைகள் ஆணையம், சாகர் மாலா மேம்பாட்டுக்கழகம், அசாம் சுற்றுலா மேம்பாட்டுக்கழகம், அசாம் மாநில உள்நாட்டு நீர்வழிப்பாதைகள் போக்குவரத்துத்துறை ஆகியவற்றுக்கிடையே நதி அடிப்படையிலான சுற்றுவட்ட சமய சுற்றுலா’வுக்கு புரிந்துணர்வு ஒப்பந்தம் கையெழுத்தானது.
அசாமில் நதிநீர் சுற்றுலாத்துறையின் புதிய அத்தியாயத்தை திறப்பதற்கான இந்த வரலாற்றுச் சிறப்புமிக்க ஒப்பந்த நிகழ்வில் அசாம் முதலமைச்சர் டாக்டர் ஹிமந்த பிஸ்வா சர்மா, மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் துறை அமைச்சர் திரு சர்பானந்த சோனாவால் ஆகியோர் பங்கேற்றனர்.
குவாஹத்தியை சுற்றியுள்ள ஏழு வரலாற்றுச் சிறப்புமிக்க சமயத்தலங்களுக்கு இடையே விரும்பும் இடத்தில் ஏறி, விரும்பும் இடத்தில் இறங்கும் நவீன படகுச் சேவைக்கு இந்த ஒப்பந்தம் வகைசெய்கிறது. காமாக்யா, பாண்டுநாத், அஸ்வத்க்லந்தா, டோல் கோவிந்தா, உமானந்தா, சக்ரேஸ்வர், ஆனியாத்தி சத்ரா ஆகியவை இந்த ஏழு இடங்களாகும்.
இந்தத் திட்டம் 12 மாதங்களுக்குள் ரூ. 45 கோடி முதலீட்டில் பூர்த்தி செய்யப்படும். அனுமான் கட் என்ற இடத்தில் இருந்து உசன் பசார் வரையிலான இந்த சுற்றுவட்டப் படகுச்சேவை முழுவட்டத்தை இரண்டு மணி நேரத்திற்கும் குறைவான காலத்தில் நிறைவு செய்யும்.
இந்த நிகழ்ச்சியில் பேசிய மத்திய அமைச்சர் திரு சர்பானந்த சோனாவால், நதிநீர் அடிப்படையிலான சுற்றுவட்ட சுற்றுலா மேம்பாடு என்பது அசாம் சுற்றுலாத்துறைக்கு மிகச்சிறந்த வாய்ப்பாகும் என்றார். ஆற்றல்மிக்க பிரதமர் திரு நரேந்திர மோடி தலைமையின் கீழ் அசாமின் உள்நாட்டு நீர்வழிப்பாதைகளின் வளமான திறனை மேம்படுத்தும் பயணத்தில் முன்னேறி வருகிறோம் என்றும் இது ஒட்டுமொத்த வடகிழக்கிற்கு சக்தியை அளித்து புதிய இந்தியாவின் வளர்ச்சி என்ஜினாக மாறும் என்றும் அவர் கூறினார்.
அசாம் முதலமைச்சர் டாக்டர் ஹிமந்த பிஸ்வா சர்மா பேசுகையில், இன்றைய ஒப்பந்தம் கையெழுத்திடும் நிகழ்வு அசாம் மாநில சுற்றுலாத்துறையின் புதிய அத்தியாயமாக இருக்கும் என்றார். மிகவும் அழகான நீர்வழி சுற்றுவட்ட சமயசுற்றுலா என்பது குவாஹத்தியின் ஆன்மிக பாரம்பரியத்தை சுற்றுலாப்பயணிகள் கண்டுகளிக்க உதவும் என்றும் அவர் கூறினார்.
நிதி அமைச்சகம்
கொவிட் தொற்றுக் காலத்தில் சமூக சேவைகளுக்கான அரசாங்கத்தின் செலவினம் கணிசமாக அதிகரிப்பு
கொவிட் தொற்றுக் காலத்தில் சமூக சேவைகளுக்கான அரசாங்கத்தின் செலவினம் கணிசமாக அதிகரித்துள்ளதாக மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் நாடாளுமன்றத்தில் இன்று தாக்கல் செய்த 2021-22 நிதியாண்டுக்கான பொருளாதார ஆய்வறிக்கை குறிப்பிட்டுள்ளது. 2020-21ஐ விட 2021-22இல் சமூக சேவைகள் துறைக்கான செலவின ஒதுக்கீடு 9.8 சதாவிதம் அதிகரித்துள்ளது.
2021-22க்கான பட்ஜெட் மதிப்பீட்டில் மத்திய மாநில அரசுகள் ரூ. 71.61 லட்ச கோடியை சமூக சேவைகள் துறைக்காக ஒதுக்கீடு செய்திருந்தது. கடந்த ஆண்டுகளின்  திருத்தப்பட்ட செலவினம் பட்ஜெட் தொகையில் இருந்து ரூ. 54,000 கோடி அதிகரித்துள்ளதாக, பொருளாதார ஆய்வறிக்கை தெரிவித்துள்ளது.
சுகாதாரத் துறைக்கான செலவினம் 2019-20ல் ரூ. 2.73 லட்சம் கோடியாக இருந்தது. இது 2021-22- இல், கிட்டத்தட்ட 73 சதவிதம், அதாவது ரூ. 4.72 லட்சம் கோடியாக அதிகரித்துள்ளது, என்று ஆய்வறிக்கை குறிப்பிட்டுள்ளது. கல்வித் துறையைப் பொறுத்தவரை, இதே காலகட்டத்தில் 20 சதவிதம் அதிகரித்துள்ளது.
ஆரம்ப நிலைப் பள்ளியில் இருந்து இடையில் நிற்கும் மாணவர்களின் விகிதம் 2018-19 இல் உள்ள 4.45 சதவிதத்தில் இருந்து 2019-20 இல் 1.45 சதவிதமாக குறைந்துள்ளது. அதேபோல், 2019-20 ஆம் ஆண்டில் அனைத்து நிலைகளிலும் மொத்தப் பதிவு விகிதத்தில்  முன்னேற்றம் ஏற்பட்டுள்ளதாகவும் பாலின சமத்துவத்திலும் முன்னேற்றம் வந்துள்ளதாகவும் பொருளாதார ஆய்வறிக்கை குரிப்பிடுகறது. 2019-20ல் 26.45 கோடி குழந்தைகள் பள்ளிகளில் சேர்ந்துள்ளனர்.
கொவிட் தொற்றுநோய் கல்வித்துறையில் பெரும் தாக்கத்தை ஏற்படுத்தியுள்ளபோதிலும், 15 முதல் 16 வயதுக்குட்பட்ட பிரிவுகளில் ‘சேர்க்கப்படாத’ குழந்தைகளின் எண்ணிக்கை 2018 இல் 12.1 சதவிதத்தில் இருந்து 2021 இல் 6.6 சதவிதமாக குறைந்துள்ளது, என்று ஆண்டு கல்வி நிலை அறிக்கை- 2021 குறிப்பிடுகிறது.
ஸ்மார்ட் போன்கள் கிடைப்பது 2018 இல் உள்ள 36.5 சதவிதத்தில் இருந்து 2021 இல் 67.6 சதவிதமாக அதிகரித்திருந்தாலும், உயர்நிலை மாணவர்களுடன் ஒப்பிடும்போது ஆரம்ப மற்றும் நடுநிலை வகுப்பில் உள்ள மாணவர்களுக்கு ஆன்லைன் கல்வி செயல்பாடுகள் கடினமாக உள்ளதாக ஆண்டு கல்வி நிலை அறிக்கை- 2021 கூறுகிறது. குழந்தைகள் பயன்படுத்துவதற்கு ஸ்மார்ட் போன்கள் கிடைக்காதது, இணைய நெட்வர்க் இணைப்பு சிக்கல்கள் ஆகியவை குழந்தைகள் எதிர்கொள்ளும் முக்கிய சவால்களாக உள்ளன. இருப்பினும் ஏறக்குறைய அனைத்து பதிவுசெய்யப்பட்ட  குழந்தைகளுக்கும் அவர்களின் தற்போதைய வகுப்பிற்கான பாடப்புத்தகங்கள் வழங்கப்பட்டுள்ளன.
அறிவியல் மற்றும் தொழில்நுட்பத்துறை
இந்தியாவின் செயற்கை நுண்ணறிவு சூப்பர் கணினி உலகத்திலேயே சிறந்ததாகத்தேர்வு
தேசிய சூப்பர் கணினியியல் இயக்கத்தின்  கீழ் முன்னேறிய கணினியியல் மேம்பாட்டு மையத்தில்  நிறுவப்பட்டுள்ள உயர்திறன் செயற்கை நுண்ணறிவு கணினியான பரம் சித்தி, உலகத்தின் மிகவும் சக்தி வாய்ந்த 500 பகிரப்படாத கணினி அமைப்புகளில் 63-வது இடத்தைப் பிடித்துள்ளது.
2020 நவம்பர் 16 அன்று வெளியிடப்பட்டுள்ள பட்டியலில் இவ்வாறு தெரிவிக்கப்பட்டுள்ளது. முன்னேறிய பொருட்கள், கணினி சார்ந்த வேதியியல் மற்றும் வானியற்பியல், மருந்து வடிவமைப்பு, தடுப்பு சுகாதார சேவை அமைப்பு ஆகியவற்றை இந்த செயற்கை நுண்ணறிவு அமைப்பு வலுப்படுத்தும்.
மும்பை, தில்லி, சென்னை, பாட்னா, கவுகாத்தி ஆகிய வெள்ள பாதிப்பு ஏற்படக்கூடிய நகரங்களில் உள்ள வெள்ள முன்னெச்சரிக்கை அமைப்புகளுக்கும் இது வலுவூட்டும். கொவிட்-19-க்கு எதிரான போரில் ஆராய்ச்சி, மேம்பாட்டு நடவடிக்கைகளை இது துரிதப்படுத்தும்.
தேசிய நடுத்தர ரக வானிலை முன்னறிவிப்பு மையம், இந்திய வெப்பமண்டல வானிலை நிறுவனம் ஆகியவற்றின் வானிலை முன்னறிவிப்பு தொகுப்புகளுக்கு இந்த சூப்பர் கணினி அமைப்பு வரப்பிரசாதமாக அமையும்.
எண்ணெய் மற்றும் எரிசக்திக்கான புவி ஆய்வு, விமான வடிவமைப்பு படிப்புகள், கணினி இயற்பியல், கணிதப் பயன்பாடுகள், இணைய வழி கல்வி முறை ஆகியவற்றுக்கும் கூட இது உதவும்.
"உலகத்தின் மிகப்பெரிய சூப்பர் கணினி உள்கட்டமைப்பு கொண்ட நாடுகளில் ஒன்றாக இந்தியா இன்று விளங்குகிறது. பரம் சித்தி, உலகத்தின் மிகவும் சக்தி வாய்ந்த கணினி அமைப்புகளில் ஒன்றாக இடம் பிடித்துள்ளது வரலாற்று சாதனையாகும்," என்று அறிவியல் தொழில்நுட்பத் துறையின் செயலாளர், பேராசிரியர் அசுதோஷ் சர்மா கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்
https://pib.gov.in/PressReleasePage.aspx?PRID=1673715
உள்நாட்டு விமானப் போக்குவரத்து அமைச்சகம்
விமான நிலையங்களில் கார்பன் உமிழ்வைக் குறைக்கும் நடவடிக்கைகளை மத்திய விமானப் போக்குவரத்துத் துறை தீவிரப்படுத்தியுள்ளது
சென்னை, கோவை, திருச்சி, மதுரை விமான நிலையங்களை வரும் ஜூன் மாதத்திற்குள் 100 சதவீதம் புதுப்பிக்கத்தக்க எரிசக்தியில் இயங்கும் விமான நிலையங்களாக மாற்ற மத்திய அரசு தீவிர நடவடிக்கை மேற்கொண்டுள்ளது.
கடந்த சில ஆண்டுகளாக இந்திய விமானப் போக்குவரத்துத் துறை அபரித வளர்ச்சு கண்டுள்ளது. இதன் விளைவாக, விமான நிலையங்களில் கார்பன் உமிழ்வும் கணிசமாக அதிகரித்துள்ளது. இதனைக் கருத்தில் கொண்டு விமான நிலையங்களில் கார்பன் உமிழ்வை குறைக்கும் நடவடிக்கைகளை முடுக்கிவிட்டு, நீடித்த வளர்ச்சியை உறுதி செய்ய ஏதுவாக மத்திய விமானப்போக்குவரத்து அமைச்சகம் முனைப்பான நடவடிக்கைகளை மேற்கொண்டுள்ளது. இதற்கு ஏதுவாக, விமான நிலையங்களில் இருந்து பசுமைக்குடில் வாயு உமிழ்வு மூன்று வகைகளாகப் பிரிக்கப்பட்டுள்ளது.
முதல் வகை-1: இதன்படி விமான நிலையங்களில் புதைப்படிம எரிப்பொருளைக் கிரகிக்கும் மின் ஆலைகளைப் பயன்படுத்துதல், வாயுக்களால் இயங்கும் வாகனங்களைப் பயன்படுத்துதல் ஆகும்.
வகை-2: மின்சாரம் மற்றும் வெப்பம் மூலம் கிடைக்கும் ஆற்றலைப் பயன்படுத்தி மறைமுகமாக வாயு உமிழ்வைக் குறைத்தல்.
வகை-3: விமான நிலையங்களில் வாயு உமிழ்வை நேரடியாக கட்டுப்படுத்தாமல், மறைமுகமாகக் குறைத்தல்.
இந்த மூன்று வகைகளில் முதல் இரண்டு வகைகள் விமான நிலையங்களின் 100 சதவீத வாயு உமிழ்வை நேரடியாக் குறைக்கும்.
விமான நிலையங்களில் வாயு உமிழ்வைக் குறைக்க உதவும் சூரிய சக்தி ஆலைகள் மூலம் மின் தேவையைப் பூர்த்தி செய்தல், அதிநவீன தொழில் நுட்ப வசதிகளை உருவாக்குதல், பசுமை கட்டட விதிகளை உள்ளடக்கிய வகையில் கட்டடங்களை அமைத்தல் உள்ளிட்ட நடவடிக்கைகளை மேற்கொண்டுள்ளது. இதுவரை ஜம்மு, ஸ்ரீநகர், புனே, புதுச்சேரி, சிம்லா உள்ளிட்ட 25 விமான நிலையங்கள் 100 சதவீத புதுப்பிக்கத்தக்க எரிசக்தியில் இயங்கும் விமான நிலையங்களாக ஏற்கனவே மாற்றப்பட்டு இருக்கின்றன. இதன் தொடர்ச்சியாக இந்த மாத இறுதிக்குள் சேலம், தூத்துக்குடி, வாரணாசி, போபால் உள்ளிட்ட 13 விமான நிலையங்கள் 100 சதவீத புதுப்பிக்கத்தக்க எரிசக்தியில் இயங்கும் விமான நிலையங்களாக மாற்றப்படுகின்றன.
இதேபோல், சென்னை, கோவை, மதுரை, திருச்சி, கான்பூர், கடப்பா, இந்தூர் உள்ளிட்ட 12 விமான நிலையங்கள் இந்த ஆண்டு ஜூன் மாத இறுதிக்குள் 100 சதவீத புதுப்பிக்கத்தக்க எரிசக்தியில் இயங்கும் விமான நிலையங்களாக மாற்றப்பட உள்ளன. இதற்கான பணிகள் முழு வீச்சில் மேற்கொள்ளப்பட்டுள்ளன.
இதைத்தொடர்ந்து, சூரத், கோவா, அயோத்தி, பாட்னா, அமிர்தசரஸ், லூதியானா, ராஞ்சி, வதோதரா, திருப்பதி உள்ளிட்ட 46 விமான நிலையங்களை 2024-ம் ஆண்டு டிசம்பர் மாதத்திற்குள் 100 சதவீத புதுப்பிக்கத்தக்க எரிசக்தியில் இயங்கும் விமான நிலையங்களாக மாற்ற இலக்கு நிர்ணயிக்கப்பட்டுள்ளது.
வடகிழக்குப் பகுதி வளர்ச்சி அமைச்சகம்
வடகிழக்கு பகுதியில் சுற்றுலாத்துறை மேம்பாடு: மக்களவையில் டாக்டர் ஜித்தேந்திர சிங் தகவல்
மக்களவையில் வடகிழக்கு பகுதி மேம்பாட்டு இணையமைச்சர் டாக்டர் ஜித்தேந்திர சிங் எழுத்துப்பூர்வமாக தாக்கல் செய்த பதிலில் கூறியதாவது:
2020-21 ஆம் நிதியாண்டில், சுற்றுலாத்துறையை மேம்படுத்த அசாம் மாநில அரசிடமிருந்து ரூ.132.43 கோடி மதிப்பிலான 6 திட்டங்களை வட கிழக்கு கவுன்சில் பெற்றுள்ளது.வடகிழக்கு பகுதியில் சுற்றுலாத்துறையை மேம்படுத்த, கடந்த 5 ஆண்டுகளில் உள் கட்டமைப்பு திட்டங்கள், மின் இணைப்பு, குடிநீர் விநியோகம் ஆகியவற்றை மேம்படுத்த ரூ.769.51 கோடி வழங்கப்பட்டுள்ளது.கடந்த 5 ஆண்டுகளில், வடகிழக்கு மாநிலங்களுக்கு பல திட்டங்களின் கீழ் ரூ.195.63 கோடி வழங்கப்பட்டுள்ளது.8 வட கிழக்கு மாநிலங்களுக்கு சுதேஷ் தர்ஷன் திட்டத்தின் கீழ் சுற்றுலாத்துறை அமைச்சகம் ரூ.980.15 கோடி வழங்கியுள்ளது.பிரசாத் திட்டத்தின் கீழ் அசாம், நாகாலாந்து மற்றும் மேகாலயாவுக்கு ரூ.38.63 கோடி வழங்கப்பட்டது.கண்காட்சி மற்றும் திருவிழாக்கள் , உள்நாட்டு வளர்ச்சி, விளம்பரம் மற்றும் விருந்தோம்பல் திட்டத்தின் கீழ் 8 வடகிழக்கு மாநிலங்களுக்கு ரூ.1221.22 கோடி வழங்கப்பட்டது.கொவிட்-19 தொற்றை எதிர்த்து போராட வடகிழக்கு மாநிலங்களுக்கு போதிய நிதி வழங்கப்பட்டது. கடந்த 2019-20 ஆம் நிதியாண்டில் வடகிழக்கு மாநிலங்களுக்கு மத்திய சுகாதார மற்றும் குடும்ப நலத்துறை அமைச்சகம் ரூ.111.34 கோடி வழங்கியது. கொவிட்-19 மேலாண்மைக்கு, தேசிய சுகாதார திட்டத்தின் கீழ் ரூ.72.53 கோடி வழங்கப்பட்டது.2020-21ம் நிதியாண்டில் வடகிழக்கு மாநிலங்களுக்கு ரூ.265.96 கோடி வழங்கப்பட்டது. கொவிட் அவசர நிதியுதவின் கீழ் அசாம் மாநிலத்துக்கு ரூ.180.04 கோடி வழங்கப்பட்டது.
-------
(Visitor Counter : 82
புவி அறிவியல் அமைச்சகம்
இந்தியா மற்றும் இங்கிலாந்து இடையே வானிலை மற்றும் பருவநிலை அறிவியலில் ஒத்துழைப்பு குறித்து மத்திய அமைச்சரவைக்கு எடுத்துரைக்கப்பட்டது
இந்தியா மற்றும் இங்கிலாந்து இடையே வானிலை மற்றும் பருவநிலை அறிவியலில் ஒத்துழைப்பு குறித்து மத்திய அமைச்சரவைக்கு எடுத்துரைக்கப்பட்டது. இதற்கான புரிந்துணர்வு ஒப்பந்தம் ஜனவரி 28, 2019 அன்று கையெழுத்திடப்பட்டது. இதன் கீழ் இந்தியா மற்றும் இங்கிலாந்து இடையே வானிலை மற்றும் பருவநிலை அறிவியல் துறையில் சேவை சார்ந்த கூட்டமைப்புக்கான அமலாக்க ஒப்பந்தமும் கையெழுத்திடப்படும்.
பிரதமர் அலுவலகம்
குஜராத்தின் அம்பாஜி கோயிலில் பிரதமர் நரேந்திர மோடி தரிசனம் செய்து வழிபட்டார்
51 சக்தி பீடங்களில் ஒன்றான குஜராத்தின் அம்பாஜி கோவிலுக்கு சென்ற பிரதமர் திரு நரேந்திர மோடி தரிசனம் செய்து வழிபட்டார்.
முன்னதாக அம்பாஜியில் பல்வேறு வளர்ச்சி திட்டங்களை அர்ப்பணிக்கும் நிகழ்வில் பேசிய பிரதமர், புனிதமான நவராத்திரி காலத்தின் போது அம்பாஜியில் இருக்கும் வாய்ப்பை பெற்றது குறித்து மகிழ்ச்சி வெளியிட்டார்.
இரண்டு நாள் பயணமாகப் பிரதமர் குஜராத் சென்றுள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 137 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 137 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1776335
பிரதமர் அலுவலகம்
தேசிய வாக்காளர் தினத்தன்று தேர்தல் ஆணையத்திற்கு பிரதமர் பாராட்டு
தேசிய வாக்காளர் தினமான இன்று, தேர்தல் ஆணையத்திற்கு பிரதமர் திரு நரேந்திர மோடி தமது பாராட்டுகளைத் தெரிவித்துள்ளார்.
“ஜனநாயகத்தை வலுப்படுத்தவும், சுமுகமான தேர்தல்களை உறுதி செய்யவும் தேர்தல் ஆணையம் மேற்கொண்டு வரும் பங்களிப்பைப் பாராட்டும் தருணமாக தேசிய வாக்காளர் தினம் அமைகிறது. வாக்காளர் பட்டியலில் பெயர் சேர்ப்பதன் அவசியம் குறித்த விழிப்புணர்வை, குறிப்பாக இளைஞர்களிடையே, ஏற்படுத்துவதற்கான தினமாகவும் இது விளங்குகிறது”, என்று பிரதமர் தெரிவித்துள்ளார்.
(
சுகாதாரம் மற்றும் குடும்ப நலத்துறை அமைச்சகம்
கொவிட் மேலாண்மைக்கான சர்வதேச சமூகத்தின் உதவிகளை மாநிலங்களுக்கும் யூனியன் பிரதேசங்களுக்கும் உரிய காலத்தில் முறையாக விநியோகிக்கிறது மத்திய அரசு
கொவிட்-19 பெருந்தொற்றுக்கு எதிரான போராட்டத்தில் இந்தியாவிற்கு ஆதரவளிக்கும் வகையில், சர்வதேச சமூகம் அளித்துவரும் உதவிகளில், தங்களது உள்கட்டமைப்பை மேம்படுத்திக் கொள்வதற்காக மாநிலங்களுக்கும், யூனியன் பிரதேசங்களுக்கும், இதுவரை 9,284 பிராணவாயு செறிவூட்டிகள், 7,033 பிராணவாயு சிலிண்டர்கள், 19 பிராணவாயு உற்பத்திக் கருவிகள், 5,933 செயற்கை சுவாசக் கருவிகள் மற்றும் சுமார் 3.44 லட்சம் ரெம்டெசிவிர் குப்பிகளை மத்திய அரசு விநியோகித்துள்ளது.
நாடு தழுவிய தடுப்பூசி திட்டத்தில் மூன்றாவது கட்டம் தொடங்கப்பட்டுள்ளதை அடுத்து, நாட்டில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 17.72 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி 25,70,537 முகாம்களில் 17,72,14,256 தடுப்பூசிகள் நாடு முழுவதும் செலுத்தப்பட்டுள்ளன.
கடந்த 24 மணிநேரத்தில் சுமார் 19 லட்சம் தடுப்பூசிகள் போடப்பட்டுள்ளன.
தடுப்பூசித் திட்டத்தின் 117-வது நாளன்று  18,94,991 தடுப்பூசிகள் செலுத்தப்பட்டன.
கொவிட் தொற்றிலிருந்து நம் நாட்டில் இதுவரை குணமடைந்தவர்களின் எண்ணிக்கை மொத்தம் 1,97,34,823 ஆக பதிவாகியுள்ளது. தேசிய அளவில் கொவிட் தொற்றிலிருந்து குணமடைவோர் வீதம் 83.26 சதவீதமாக உள்ளது.
கடந்த 24 மணி நேரத்தில் 3,52,181 பேர் குணமடைந்துள்ளனர்.
புதிதாக குணமடைந்தவர்களில் 72.90 சதவீதத்தினர், 10 மாநிலங்களைச் சேர்ந்தவர்கள்.
தேசிய உயிரிழப்பு வீதம், தற்போது 1.09 சதவீதமாக உள்ளது.
கடந்த 24 மணி நேரத்தில் 4,120 உயிரிழப்புகள் நாட்டில் ஏற்பட்டுள்ளன.
உயிரிழந்தவர்களில் 74.30 சதவீதத்தினர், 10 மாநிலங்களைச் சேர்ந்தவர்கள். அதிகபட்சமாக மகாராஷ்டிராவில் 816 பேரும், அதை தொடர்ந்து கர்நாடகாவில் 516 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718217